Diari Oficial de la Generalitat Valenciana


Sumari del DOGV 5383, del 08-11-2006 (2006/12819)

ACORD de 16 d'octubre del 2006 pel qual es deleguen les funcions d'autorització del pagament de fons FEAGA entre l'organisme pagador i les distintes unitats administrativa es la Conselleria d'Agricultura, Pesca i Alimentació.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5383

Data del DOGV
:   08-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12406


Data del document
:   16-10-2006

Organisme emissor
:   Conselleria d'Agricultura, Pesca i Alimentació

Tipus de document
:   Acord

Descriptors 

:   * FEOGA Garantia
    * FEOGA
    * delegació de poders
    * ajuda a l'agricultura

ACORD de 16 d'octubre del 2006 pel qual es deleguen les funcions d'autorització del pagament de fons FEAGA entre l'organisme pagador i les distintes unitats administrativa es la Conselleria d'Agricultura, Pesca i Alimentació. [2006/12919]  
REUNITS  
Davant del senyor Juan G. Cotino Ferrer, president de l'Agència Valenciana de Foment i Garantia Agrària i conseller d'Agricultura, Pesca i Alimentació.  
D'una part, el senyor Enrique Martí Selva, subsecretari de la Conselleria d'Agricultura, Pesca i Alimentació, càrrec per al qual va ser nomenat per Decret 114/2006, de 28 de juliol, del Consell (DOGV núm. 5314 de 31.07.2006), en la condició de director de l'Organisme Pagador, segons l'article 3.2 del Decret 124/2006, de 8 de setembre, del Consell, pel qual designa organisme pagador dels gastos corresponents a la política agrícola comuna a la Comunitat Valenciana i s'establix l'organització i funcionament (DOGV núm. 5344 de 12.09.2006).  
D'una altra, el senyor Eduardo Primo Millo, director general d'Investigació, Desenrotllament i Innovació Agropecuària.  
El senyor José Ferrando Orta, director general de Pesca i Alimentació.   
El senyor José Juan Morant Navarro, cap de l'Àrea de Foment i Garantia Agrària.   
Actuant tots ells conforme a les atribucions que els conferix el Decret 149/2005, de 21 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació.  
Es reconeixen la competència suficient per a atorgar el present acord i, a este efecte;  
EXPOSEN  
Primer  
Que el Reglament (CE) 885/2006, de la Comissió, de 21 de juny i el Reglament (CE) 1290/2005, del Consell, de 17 de maig, relatius a l'autorització d'organismes pagadors i altres òrgans i a la liquidació de comptes del FEAGA i del FEADER i al finançament de la política agrícola comuna, respectivament, preveuen una sèrie de requisits que han de complir els organismes pagadors en allò que concernix a la liquidació de comptes.  
Concretament, l'annex I del Reglament (CE) 885/2006, establix els criteris d'autorització referits a: 1. Entorn interior, 2. Activitats de control, 3. Informació i comunicació, 4. Seguiment, que han de complir els organismes pagadors perquè puguen actuar com a tals.  
Segons l'apartat c) Delegació, dins del punt 1. Entorn interior, de l'esmentat annex, contempla que en virtut de l'article 6, apartat 1, del Reglament (CE) 1290/2005, l'organisme pagador puga delegar qualssevol de les seues funcions principals excepte la relativa a l'execució del pagament.  
Segon  
Que de conformitat amb el Decret 149/2005, de 21 d'octubre, del Consell de la Generalitat, pel qual s'establix l'estructura orgànica i funcional de la Conselleria d'Agricultura, Pesca i Alimentació, s'establixen com a òrgans i unitats administratives, entre altres, les següents:  
. Direcció General d'Investigació, Desenrotllament i Innovació Agropecuària.  
. Direcció General de Pesca i Alimentació.  
. Àrea de Foment i Garantia Agrària.  
Tercer  
Que el Decret 124/2006, de 8 de setembre, del Consell, pel qual designa organisme pagador dels gastos corresponents a la política agrícola comuna a la Comunitat Valenciana i s'establix l'organització i funcionament (DOGV núm. 5344 de 12.09.2006), designa en l'article 3 a l'Agència Valenciana de Foment i Garantia Agrària com a organisme pagador de les ajudes del Fons Europeu de Garantia Agrària (FEAGA) i del Fons Europeu Agrari de Desenrotllament Rural (FEADER).  
Que de conformitat amb allò que preveu l'article 6 del Decret 124/2006, de 8 de setembre, del Consell (DOGV núm. 5344 de 12.09.2006), la funció d'autorització dels pagaments en l'Organisme Pagador correspon al director de l'Agència Valenciana de Foment i Garantia Agrària, i pot delegar l'exercici d'esta competència en els termes establits en l'article 6, apartat 1, del Reglament (CE) 1290/2005.  
Quart  
Les línies en relació amb les quals, amb este acord, es delega la funció d'autorització de pagament són les finançades pel FEAGA i estan esmentades en la clàusula primera del present acord.  
Quint  
Tenint en compte allò exposat, les parts subscriuen el present acord i s'atenen a les següents  
CLÀUSULES  
Primera  
L'Agència Valenciana de Foment i Garantia Agrària, en la seua condició d'organisme pagador, i en la forma i condicions que s'establixen, delega en els òrgans i unitats administratives que s'indiquen a continuació, i per a les línies d'ajuda que s'assenyalen, les funcions d'autorització de pagaments així com la pràctica de les inspeccions de control, necessàries per a verificar la realitat dels fets que servixen de base als pagaments, de conformitat amb la legislació sectorial de la Unió Europea.  
I. Director general d'Investigació, Desenrotllament i Innovació Agropecuària:  
. Ajudes apicultura.  
. Influença aviària.  
II. Director general de Pesca i Alimentació:  
. Fruites i verdures:  
. Fons operatius d'organitzacions de productors de fruites i hortalisses.  
. APA reconegudes.  
III. Àrea de Foment i Garantia Agrària:  
. Restitucions a la producció (fècula de creïlla i midó de cereals).  
. Altres intervencions en oli d'oliva.   
. Fruites i verdures:  
. Retirada (distribució gratuïta, destrucció, alimentació ramadera).  
. Transformació.  
. Vi (emmagatzemament i destil·lació transformació de most).  
. Llet i productes derivats (subministrament a centres escolars i utilització de mantega).  
. Ajudes directes:  
. Pagament únic.  
. Cultius herbacis.  
. Producció d'oli d'oliva.  
. Fruites de corfa.  
. Primes vaquí.  
. Primes oví/caprí.  
. Primes per extensió  
. Reestructuració i reconversió de vinya.  
. Cessament anticipat.  
. Mesures agroambientals.  
. Indemnització compensatòria.  
. Repoblament.  
Segona  
Els òrgans i unitats administratives esmentats en la clàusula anterior, en la seua condició d'òrgans delegats disposen d'estructura organitzativa, mitjans personals i materials, procediments escrits amb les funcions i responsabilitats dels seus efectius, adequada i suficient per a atendre les funcions delegades.  
Estos requisits han de ser documentats pels òrgans delegats i posats a disposició del director de l'Organisme Pagador amb anterioritat a l'inici de la gestió de cada una de les línies delegades.  
Tercera  
Els òrgans delegats dins del termini establit per al pagament de cada una de les línies d'ajuda i, en tot cas, amb antelació suficient a la data establida, hauran de remetre a l'Organisme Pagador informe dels controls efectuats segons la normativa aplicable, necessaris i previs al pagament.  
L'informe, que serà firmat pel cap de Servici i portarà la conformitat del director general o responsable de l'òrgan o unitat delegat, haurà de comprendre els punts següents:   
. Relació detallada dels expedients autoritzats al pagament.  
. Llistat de controls realitzats, administratius, de camp i, si escau, de condicionalitat, que descriguen la forma en què s'han dut a terme.  
. Indicació que els controls efectuats han sigut supervisats per tècnics del mateix rang o d'un rang superior jeràrquic i, en particular, que els documents de control compten amb la conformitat del superior jeràrquic del tècnic que ha efectuat el treball, indicant les mesures de supervisió utilitzades.  
. Indicació dels mètodes de mostratge utilitzats i, si escau, els criteris de risc utilitzats en la selecció d'expedients sotmesos a control, l'abast i les limitacions observades en l'execució dels controls  
. Mesures preses en relació amb les discrepàncies i irregularitats proposades.  
. Indicació de compliment de les obligacions establides per la normativa sectorial reguladora de l'ajuda, que es citen els reglaments i, així mateix, els criteris d'autorització que establix el Reglament (CE) 885/2006.  
. Normativa o procediments escrits (manuals de procediment) que té establits l'Òrgan Delegat pels quals es definixen les responsabilitats i obligacions de gestió, control i autorització de les ajudes.  
. S'informarà, si escau, de les garanties constituïdes a favor de l'organisme pagador.  
. S'informarà que tota la documentació generada per a autoritzar el pagament està accessible i es troba identificada, esmentant la seua ubicació en l'Òrgan Delegat.  
Quarta  
L'Òrgan Delegat, una vegada constatat que les sol·licituds presentades i tramitades reunixen totes les condicions per a autoritzar el pagament, resoldrà l'autorització del pagament, que inclourà la certificació d'admissibilitat així com la quantitat econòmica que ha de ser abonada al sol·licitant de conformitat amb la legislació comunitària.   
Quinta  
L'Òrgan Delegat, ha de remetre el director de l'Organisme Pagador:  
. L'autorització del pagament esmentada en la clàusula quarta.  
. Informe del centre gestor responsable de la línia en els termes exposats en la clàusula tercera.   
. Fitxer informàtic o suport electrònic amb totes les dades de les sol·licituds autoritzades al pagament.  
. Informació mensual en suport electrònic, amb les dades relatives als requeriments de pagament exigits per la Comissió, amb els pagaments a realitzar en este període.  
. Informació relativa als procediments de cada un dels pagaments que no procedisca realitzar o siguen pagaments indeguts.  
Sexta  
L'Òrgan Delegat conservarà i custodiarà tota la documentació relativa a les sol·licituds d'ajuda i als controls efectuats, ja siga en paper o en format electrònic, degudament registrada i localitzada, segons els procediments establits per l'Organisme Pagador.  
Sèptima  
S'autoritza l'accés als documents relatius a les sol·licituds, expedients i controls efectuats, a les persones i òrgans que tinguen dret a inspeccionar-los i, en particular, als següents:  
. Servicis de l'Organisme Pagador responsables de tramitar el pagament així com de l'Auditoria Interna.  
. Òrgan de Certificació.  
. Funcionaris de la Unió Europea.  
Octava  
S'autoritza a l'Organisme Pagador, perquè a través del seu Servici d'Auditoria Interna, verifique que l'Òrgan Delegat complix amb les obligacions i requisits exigits per a la formalització de la delegació acordada, de conformitat amb allò que establix l'epígraf VI) de l'apartat c) Delegació, del criteri d'autorització 1. Entorn interior, del Reglament (CE) 885/2006, de la Comissió.  
Novena  
Correspon a l'Òrgan Delegat realitzar l'inici, instrucció i resolució dels expedients de recuperació de pagaments indeguts, així com la recaptació en període voluntari, facilitant la informació que a este efecte li requerisca l'Organisme Pagador.   
Desena  
Correspon a l'Organisme Pagador, la inclusió i en el Registre de Deutors i la seua posterior declaració a la Unió Europea, dels beneficiaris que siguen subjectes dels expedients esmentats en la clàusula anterior, en els termes establits en la reglamentació comunitària.  
Igualment li correspon la comunicació a l'Oficina Europea de Lluita contra el Frau (OLAF), en els supòsits que procedisca, de conformitat amb allò que preveu el reglament relatiu a la comunicació i seguiment d'irregularitats.  
Onze  
En tot allò no previst en este acord, s'aplicaran els reglaments comunitaris propis de la matèria de què es tracte, en concordança amb el Reglament (CE) 885/2006, de la Comissió, i la normativa que regule les ajudes cofinançades.  
Dotze  
El present acord tindrà efectes a partir del 16 d'octubre de 2006.  
I en prova de conformitat i per a la deguda constància de tot allò que s'ha convingut, es firma el present acord en triple versió exemplar en el lloc i la data indicat a l'inici.  
EL DIRECTOR DE L'ORGANISME PAGADOR   
Enrique Martí Selva  
EL DIRECTOR GENERAL D'INVESTIGACIÓ,   
DESENROTLLAMENT I INNOVACIÓ AGROPECUÀRIA  
Eduardo Primo Millo  
EL DIRECTOR GENERAL DE PESCA I ALIMENTACIÓ  
José Ferrando Orta  
EL CAP DE L'ÀREA DE FOMENT I GARANTIA AGRÀRIA  
José Juan Morant Navarro